
AD ALPES 1 



By H. C. Nutting 
University of California 



Navis iam per undas perlabitur, omnesque in puppi consistentes 
litus leniter e conspectu recedens conspiciebant. Ac postremo 
Drusilla: "Tres iam sunt anni," inquit, "cum in hac terra barbara 
habitamus. Quam guadeo nobis denique licere domum reverti 
ut tandem patriam et parentes nostros visamus!" 

Turn Cornelius: "Rectedicis," inquit: "sed dum hie morabamur, 
multa miranda et iucunda vidimus, nee me paenitet his in terris 
longinquis triennium hoc transegisse. Sed nunc domi esse maxime 
cupio, ut Publius noster et Sextus omnia discant, quae civibus 
Romanis nota esse debent. Et ego ipse forum templaque deorum 
libentissime iterum aspiciam." 

"Urbem vix in mentem revocare possum," inquit Cornelia; 
"tam eram parvula, cum hue profecti sumus"; turn subito se 
convertens ad Lucium, quern Anna in gremio sago contectum tene- 
bat: "EtLucius noster earn numquam omnino aspexit." Quae cum 
dixisset, fratrem parvum cupide amplexa est. 

"Suadeo, uxor," inquit Cornelius, "ut cum liberis tu nunc in 
cameram redeas; nam ventus increbrescit. Sed ego et pueri paulo 
diutius in puppi ambulabimus." 

Cum Drusilla cum liberis servisque in cameram se recepisset, turn 
Publius, ut ultro citroque ambulabant: "Videor mihi recordari," 

1 Copyright by H. C. Nutting, 1021. 

2 This is the first chapter of a story of the travels of the family of a fictitious 
person named Publius Cornelius Strabo, who is represented as a Roman official 
stationed for some time in Asia Minor, and recalled to Rome on the death of Hadrian 
(138 a.d.). His wife is Drusilla; and they have four children, Publius, Sextus, 
Cornelia, and Lucius, aged respectively sixteen, twelve, eight, and a year and a half. 
Three of their slaves require special mention: Onesimus, an elderly man, who acts 
as steward; Stasimus, a home-born servant, much indulged, and Anna, a maid from 
Palestine, who has special charge of Lucius. The story opens as the party sets sail 
from Asia Minor, not knowing whither Cornelius will be sent after reaching Rome. 

inquit, "quondam fuisse periculosum in mari Aegaeo navigare 
propter piratas, qui ubique castella haberent, unde in naves merca- 
torum impetus facerent repentinos." 

"Per multos annos res ita se habebat," inquit Cornelius; "et 
mercatores hoc modo saepe perierunt, navesque eorum aut incensae 
sunt aut in mari submersae. Quin etiam piratae isti postremo tarn 
audaces facti sunt, ut naves quoque adorirentur quibus vehebantur 
magistratus populi Romani." 

"Papae!" inquit Sextus. "Nonne nomen magnum populi 
Romani veriti sunt ? Cur non naves longae istos scelestos statim 
e mari fugaverunt?" 

"Saepe id temptatum est," inquit pater; "Sed, ut est in vetere 
proverbio, 'incipere multo est quam impetrare facilius.' Quo 
modo factum est ut, cum naves alios consectarentur, alii procul 
praedas agerent; nee finis fuit, priusquam custodia totius orae 
maritimae Gnaeo Pompeio Magno commissa est. Is tam acriter 
piratas lacessivit, ut sexaginta diebus omnes aut fugerent aut 
legates pads petendae causa ad eum mittere cogerentur." 

Turn Publius: "Nonne Iulius Caesar ipse olim in potestatem 
istorum piratarum pervenit ? " 

"Recte dicis," inquit Cornelius. "Insulam Rhodum adire 
volebat, ut Apollonium Molonem, clarissimum dicendi magistrum 
ibi audiret. Hue dum hibernis mensibus transit, a piratis captus 
est, apud quos mansit dies fere quadraginta; interim comites 
Romam dimissi erant pecunias petitum quibus redimeretur. Dum 
ibi moratur, cum piratis comiter iocatus, saepe pollicitus est se 
reversum ab eis supplicium summum sumpturum. Illi scilicet 
adriserunt. Sed Caesar, cum pecunia numerata in litore deserto 
expositus esset, Miletum profectus est: ubi classe deducta piratas 
abeuntes est secutus, eosque omnes supplicio adfecit quod antea 
quasi per iocum minatus erat." 

"Quam vellem," inquit Sextus, "piratae hodie quoque in hoc 
mari navigarent! Si nostram navem adoriantur, ego eis capita 
abscidam, priusquam in puppim escendere possint." 

"Heia," inquit Publius, cum se horrere simularet; "quam bene 
piratis accidit Sextum nostrum illis temporibus maria non navi- 
gasse!" 

Turn Sextus ira incensus; "Noli teiactare. Tu etsi maior natu 
es, ego tamen sum fortior." 

"Agite, filii," inquit Cornelius. "Inter vos desinite iurgare. 
Tales rixae indecorae sunt. Sed existimo iam Onesiumum curasse 
ut esset quod ederemus. Eamus intro." Quae cum dixisset, ad 
cameram pedem convertit; acPublius et Sextus, qui male esurie- 
bant, libentur subsecuti sunt. 

II 

Ilia nave vehebantur homines multi; sed dies complures tam 
asperum erat mare, ut plerique graviter nausea afficerentur, 
paucique in puppi ambulare possent. Mirus et molestissimus 
est hie morbus: qui enim eo amcitur, primo timet ne moriatur, 
turn veretur ne in vita retineatur. 

Postremo autem omnibus melius est factum, rarique in puppim 
prodierunt. In eis erat senex quidam, qui lingua barbara utebatur, 
nee quisquam plane intellegere poterat quid dicere vellet. 

Turn mercator dives, qui nequiquam cum sene loqui conatus 
erat: "Nonne est hie quisquam," inquit, "qui linguam huius pere- 
griniintellegat?" 

Forte Stasimus haud procul stabat. Qui cum haec audivisset, 
ut erat vafer, "Ego," inquit, "linguas omnes scio. Si mihi exposu- 
eris quid rogare velis, ego libenter cum sene loquar." Quo dicto, 
ad senem accessit, et sermo huius modi institutus est: 

Stasimus. Salve multum, senex. 

Senex. Avo. Donni. 1 

Mercator. Quid dicit, obsecro ? 

Stasimus. Dicit se iubere te salvere, et tibi donum dare velle. 

Mercator. Benigne facit. Sed quaere, quis homo sit aut 
unde veniat. 

Senex. Me har bocca. 

Stasimus. Dicit buccam dolere. 

Mercator. Fortasse nos esse medicos putat. Quaere, sis; 
nam hospitem sic errare nolo. 

1 This gibberish of course means nothing to Stasimus; but in each case he catches 
the suggestion of a Latin word or two, and audaciously invents an "interpretation" 
accordingly (e.g., Donni suggests donum). 

Senex. Murph ursa mvulc. 

Mercator. Quid nunc dicit ? 

Stasimus. Dicit se ursas vendere velle. 

Mercator. Forsitan bestias comparet ad munus populi. 

Senex. Palu mer ged etna. 

Stasimus. Dicit se palas quoque vendere. 

Mercator. Ad terram effodiendam, credo. Sed vix intellegere 
possum cur negotia tarn diversa suscipiat. 

Senex. Murphonnium sucorbim. 

Mercator. Quid dicit, obsecro ? 

Stasimus. Te iubet sub corbem repere. 

Mercator. Papae! Delirat profecto. 

Dum hie sermo habetur, Publius et Sextus prope astabant, vix 
se continentes quominus in cachinnos erumperent. Sed iam e 
camera processit Cornelius, et Stasimus celeriter in puppim ex- 
tremam se recepit. Quo facto, Cornelio mercator; "Estne ille 
Stasimus servus tuus ? " inquit. 

"Ita," inquit Cornelius, "nee usquam est homo scelestior." 

"Haud ita mihi videtur," inquit mercator; "nam modo mihi 
operam benigne dabat, cum nunc perigrinum quaedam rogare 
vellem." 

"Quo modo, obsecro, ille operam tibi dare potuit ?" inquit Cor- 
nelius. "Multis Unguis ego utor; sed ne ego quidem intellegere 
poteram quid ille ignotus dicere vellet, cum me paulo ante com- 
pellaret. Stasimus nihil nisi Latine sdt." 

"Suspicor eum me ludificatum esse," inquit mercator ridens. 
"Sed sine dubio omnia per iocum fecit; et spero te ab eo sup- 
plicium non sumpturum." 

Turn Cornelius: "Dolis eius interdum ira tarn incendor, ut vix 
me continere possim quin eum statim in crucem agam. Cum 
autem tu tam clementer suadeas, poenas non dabit — donee iterum 
noxiam merebitur." 

Dum illi ita inter se loquuntur, peregrinus spe omni destitutus 
caput quassans tristis discessit. Interim Publius et Sextus ad 
proram processerunt, ubi stabant fiuctus magnos admirantes. Et 
Sextus: "In hoc mari," inquit, "umquam pugna magna commissa 
est?" 

"Olim," inquit Publius, "Antiochus et Hannibal in rnari Pam- 
philio cum Rhodiorum classe conflixerunt. Ac paulo post idem 
Poenus hostem alium miris modis fugavit, cum Eumeni, regi 
Pergameno, bellum inferret." 

"De hac pugna numquam audivi," inquit Sextus. "Quid 
factum est?" 

Turn Publius: "Modo librum Comeli Nepotis legebam, qui 
rem gestam ita tradit; Hannibal navium numero superabatur; ita- 
que dolo ei pugnandum erat. Quare suos iussit venenatas serpentes 
vivas quam plurimas colligere, easque in vasa fictilia conicere. 
Cum dies pugnae venisset, imperavit ut omnes in Eumenis solum 
concurrerent navem, ceteras autem neglegerent. Quod ubi 
factum est, navis Eumenis fuga salutem petere coacta est, sed 
ceterae undique classem Hannibalis vehementer premebant. 
Turn in eas repente vasa fictilia, de quibus supra mentionem feci, 
coniecta sunt. Quibus in puppes fractis, naves hostium brevi 
serpentibus oppletae sunt, atque illi, nova re territi, terga verterunt 
regemque Eumenem intra praesidia, quae in proximo litore collocata 
erant, celeriter secuti sunt." 

"Hahae!" inquit Sextus; "Hannibal certe dux callidus erat. 
Vix turpe erat a tanto imperatore vinci." 

Turn Publius, post se respiciens: "Puto," inquit, "nos nunc 
tuto redire posse. Stasimus videtur poenas effugisse, nee hospes 
usquam in conspectu est." 

Itaque e prora recesserunt, et se reddiderunt patri ceterisque, 
qui passim in puppi sedebant. 

[To be continued] 



